Diari Oficial de la Generalitat Valenciana


Sumari del DOGV 8414, del 31-10-2018 (2018/10179)

Extracte de la Resolució de 24 d'octubre de 2018, del director general de l'Institut Valencià de la Joventut, per la qual es convoquen els Premis IVAJ 2018 a tesis doctorals, treballs fi de màster, treballs fi de grau i projectes de cicles formatius de grau superior de la família de serveis socioculturals i a la comunitat sobre temes de joventut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10013


Data del document
:   24-10-2018

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució de 24 d'octubre de 2018, del director general de l'Institut Valencià de la Joventut, per la qual es convoquen els Premis IVAJ 2018 a tesis doctorals, treballs fi de màster, treballs fi de grau i projectes de cicles formatius de grau superior de la família de serveis socioculturals i a la comunitat sobre temes de joventut. [2018/10402]  
BDNS (identif.): 420173.  
De conformitat amb el que preveuen els articles 18.2 i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Participants  
A aquesta convocatòria de premi podran concórrer persones joves individualment, amb edats compreses entre els 18 i els 30 anys, autores dels treballs a què fa referència l'article 2.1.  
  
Totes hauran de tindre veïnatge administratiu en un municipi de la Comunitat Valenciana. També podran presentar-se joves amb ciutadania espanyola i residents a l'estranger amb l'últim veïnatge administratiu a la Comunitat Valenciana i acrediten aquesta condició al consolat d'Espanya corresponent. Aquest mateix règim s'aplicarà a joves, descendents d'espanyols amb l'últim veïnatge administratiu a la Comunitat Valenciana i que tinguen nacionalitat espanyola.  
  
  
Segon. Objecte  
Es convoquen els Premis IVAJ 2018 a tesis doctorals, treballs de fi de màster, treballs de fi de grau i projectes de cicles formatius de grau superior de la família de serveis socioculturals i a la comunitat sobre temes de joventut, que versen sobre qualsevol aspecte relacionat directament amb la joventut valenciana.  
Els premis volen reconèixer l'autoria i donar a conéixer els millors treballs de tesis doctorals, de fi de màster, de fi de grau i del mòdul professional de projecte de cicles formatius superiors de la família de serveis socioculturals i a la comunitat sobre temes de joventut, tant des d'una perspectiva general o sobre algú dels seus aspectes o àmbits concrets.  
  
Tercer. Bases reguladores  
Mitjançant l'Ordre 2/2018, de 23 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió dels premis de l'Institut Valencià de la Joventut (IVAJ) a la creació artística, científica i tècnica (DOGV 8245, 01.03.2018).  
  
Quart. Import  
Per aquesta convocatòria s'estableixen 4 categories de premis:  
- Fins a 10 Premis de 1.000 € per a Tesis Doctorals.  
- Fins a 10 Premis de 600 € per a Treballs Fi de Màster.  
- Fins a 10 Premis de 600 € per a Treballs Fi de Grau.  
- Fins a 10 Premis de 200 € per a Treballs del Mòdul Professional de Projecte.  
Els premis es finançaran amb càrrec a la línia d'ajudes SE000090 del pressupost de l'Institut Valencià de la Joventut per a 2018, amb un import global màxim de 24.000 euros.  
  
Cinqué. Termini de presentació de sol·licituds  
El termini de presentació de sol·licituds per a concórrer al premi finalitzarà als 10 dies hàbils comptats a partir del següent en el qual es publique la present resolució en el DOGV.  
  
Sisé. Altres dades  
La sol·licitud per a participar en aquesta convocatòria haurà d'emplenar-se en el model d'instància que figura en l'annex de la resolució.  
La sol·licitud es presentarà preferentment en algun dels registres d'entrada de l'IVAJ, sense perjudici de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Aquesta convocatòria es realitza en règim de concurrència competitiva.  
  
València, 24 d'octubre de 2018.- El director general de l'Institut Valencià de la Joventut: Jesús Martí Nadal.